## 1.pielikums

**Pamatnostādnēm “Latvijas kiberdrošības stratēģija 2019.-2022.gadam”**

**Rīcības plāns pamatnostādņu īstenošanai**

Rīcības plāns identificē uzdevumus un pasākumus pamatnostādņu vīzijas un mērķa sasniegšanai. Rīcības plāna darba uzdevumi ir izstrādāti, balstoties uz pamatnostādnēs identificētajiem rīcības virzieniem. Sasniedzamie rezultāti ir identificēti plaši un vispārīgi, ņemot vērā kiberdrošības komplekso dabu un straujo mainību.

Rīcības plānā nav iekļauti citos Ministru kabineta apstiprinātajos dokumentos iekļautie uzdevumi un pasākumi, lai neapgrūtinātu pieņemto lēmumu uzraudzību.

Rīcības plānam ir publiskā sadaļa un sadaļa, kas ietver informāciju dienesta vajadzībām (tajā norādītie veicamie uzdevumi un pasākumi ir pieejami pamatnostādņu 2.pielikumā).

Rīcības plānā paredzētos uzdevumus un pasākumus atbildīgās institūcijas pamatā īsteno atbilstoši piešķirtajiem valsts budžeta un pašvaldību budžeta līdzekļiem. Atbildīgās institūcijas ir apņēmušās pildīt sev norādītos uzdevumus un, pieprasot papildu līdzekļus, izstrādās detalizētus aprēķinus, jo šobrīd tabulā norādītais nepieciešamā finansējuma apmērs ir indikatīvs.

Ja ailē „Atbildīgā institūcija” ir norādīta vairāk nekā viena institūcija, tad institūcijas savā starpā vienosies par nepieciešamā uzdevuma izpildes nosacījumu sadali, tai skaitā par finansējuma pieprasīšanu. Finansējuma sadale pa institūcijām neietver līdzekļu pieprasījumus, kas norādīti pamatnostādņu 2.pielikumā (informācija dienesta vajadzībām).

| 1. Rīcības virziens: **Kiberdrošības veicināšana, digitālās drošības risku mazināšana** | | | | | | |
| --- | --- | --- | --- | --- | --- | --- |
| **Nr.** | **Uzdevumi un galvenie pasākumi izvirzītā mērķa sasniegšanai** | **Izpildes termiņš** | **Atbildīgā institūcija** | **Iesaistītās institūcijas** | **Nepieciešamais finansējums (indikatīvi) un tā avoti** | **Sasniedzamais rezultāts un rezultatīvais rādītājs (ja iespējams)** |
| 1.1. | Definēt prasības, kas jānodrošina izmantojot mākoņdatošanas pakalpojumus, un ierobežojumus valsts pārvaldes un pašvaldību iestādēs | 2020.g. 4.cet. | VARAM, AIM, valsts drošības iestādes | CERT.LV, LPS | Likumā par valsts budžetu kārtējam gadam paredzētie finanšu līdzekļi. | Definētas prasības datu glabāšanai mākonī |
| 1.2. | Aktualizēt un realizēt valsts mākoņdatošanas stratēģiju | Pastāvīgi | VARAM | SAB, CERT.LV, LVRTC | Aptuveni 500 000 EUR gadā nepieciešams valsts mākoņdatošanas platformas nodrošināšanai atbilstoši mākoņdatošanas stratēģijai. Nepieciešams valsts budžeta finansējums | Valsts pārvaldes informācijas sistēmas un citi resursi tiek darbināti atbilstoši valsts mākoņdatošanas stratēģijai |
| 1.3. | Izstrādāt valsts informācijas sistēmu izstrādes vadlīnijas | 2019.g. 4.cet. | VARAM | SAB, CERT.LV, LVRTC | Aptuveni 20 000 EUR nepieciešams vadlīniju izstrādei. Nepieciešams valsts budžeta finansējums | Izstrādātas vadlīnijas |
| 1.4. | Veikt analīzi un, ja nepieciešams, noteikt mobilo tālruņu un viedierīču lietošanas un tīklu piekļuves tiesību ierobežojumus, atrodoties iestādes telpās un izmantojot iestādes pārziņā esošus informācijas resursus | 2020.g. 4.cet. | Visas valsts pārvaldes institūcijas |  | Likumā par valsts budžetu kārtējam gadam paredzētie finanšu līdzekļi. | Veikta analīze un noteikti ierobežojumi |
| 1.5. | Izstrādāt ieteikumus un kritērijus ar kādu autentifikācijas metodi (eID, i-bankas autorizācija) ir iespējams piekļūt konkrētam resursam | 2019.g. 4.cet. | AIM, VARAM |  | Likumā par valsts budžetu kārtējam gadam paredzētie finanšu līdzekļi. | Sagatavoti ieteikumi, apstiprināti kritēriji |
| 1.6. | Veikt analīzi un izstrādāt rekomendācijas, kā veicināt IT speciālistu piesaisti valsts un pašvaldību iestādēm | 2019.g. 4.cet. | VK, VARAM |  | Likumā par valsts budžetu kārtējam gadam paredzētie finanšu līdzekļi. | Analīze par veidiem, kā veicināt IT speciālistu piesaisti publiskā sektora amatos |
| 1.7. | Latvijas centralizētās IKT drošības un profilakses platformas izveide | 2022.g. 4.cet. | VARAM | CERT.LV, AIM | Tiks īstenots saskaņā ar ES fondu līdzekļu sadali. | Centralizētas IKT drošības un profilakses platformas izveide. |

| 1. Rīcības virziens: **IKT izturētspēja, sabiedrībai kritiski svarīgu IKT un pakalpojumu nodrošināšanas stiprināšana** | | | | | | |
| --- | --- | --- | --- | --- | --- | --- |
| **Nr.** | **Uzdevumi un galvenie pasākumi izvirzītā mērķa sasniegšanai** | **Izpildes termiņš** | **Atbildīgā institūcija** | **Iesaistītās institūcijas** | **Nepieciešamais finansējums (indikatīvi) un tā avoti** | **Sasniedzamais rezultāts un rezultatīvais rādītājs (ja iespējams)** |
| 2.1. | Izstrādāt normatīvo aktu bāzi, ar kuru ieviestu atbildīgas ievainojamību atklāšanas politiku | 2021.g. 4.cet. | AIM | CERT.LV, MilCERT, IEM (VP, VDD), TM (DVI), SM, VARAM, MIDD, SAB | Likumā par valsts budžetu kārtējam gadam paredzētie finanšu līdzekļi. | Sagatavota normatīvo aktu bāze |
| 2.2. | Turpināt IKT izturētspējas stiprināšanu Latvijas pārstāvniecībās ārvalstīs | Pastāvīgi | ĀM |  | Likumā par valsts budžetu kārtējam gadam paredzētie finanšu līdzekļi. | Veikti pasākumi Latvijas pārstāvniecību ārvalstīs IKT izturētspējas stiprināšanai |
| 2.3. | CERT.LV organizēti valsts IKT risinājumu un infrastruktūras ielaušanās testi | Pastāvīgi | CERT.LV | NBS KAV | Likumā par valsts budžetu kārtējam gadam paredzētie finanšu līdzekļi. | Regulāri organizēti IKT risinājumu un infrastruktūras ielaušanās testi. |

| 1. Rīcības virziens: **Sabiedrības izpratne, izglītība un pētniecība** | | | | | | |
| --- | --- | --- | --- | --- | --- | --- |
| **Nr.** | **Uzdevumi un galvenie pasākumi izvirzītā mērķa sasniegšanai** | **Izpildes termiņš** | **Atbildīgā institūcija** | **Iesaistītās institūcijas** | **Nepieciešamais finansējums (indikatīvi) un tā avoti** | **Sasniedzamais rezultāts un rezultatīvais rādītājs (ja iespējams)** |
| 3.1. | Veicināt pētniecības attīstību kiberdrošības jomā. | Pastāvīgi | AIM | IZM | Likumā par valsts budžetu kārtējam gadam paredzētie finanšu līdzekļi. | Palielinās pētījumu skaits kiberdrošības jomā |
| 3.2. | Izglītojamo un pedagogu izpratnes veicināšana par informācijas drošību, privātuma aizsardzību un uzticamu e-pakalpojumu lietošanu. | Pastāvīgi | Valsts un pašvaldību izglītības iestādes (izņemot pirmsskolas izglītības iestādes), pašvaldības | IZM  LIA | Likumā par valsts budžetu kārtējam gadam paredzētie finanšu līdzekļi. | Paaugstināta audzēkņu un studentu, un pedagogu izpratne par kiberdrošību |
| 3.3. | Stiprināt sabiedrības izpratni par drošu interneta lietošanu (izstrādāt izglītojošus un informatīvus materiālus dažādām vecuma grupām ar rekomendētajiem drošības pasākumiem lietojot internetu, sociālo kampaņu organizēšana) un organizēt atsevišķas sabiedrības daļas padziļinātu izglītošanu par kiberdrošības jautājumiem. Izstrādāt un īstenot ikgadēju starpinstitūciju darba un pasākumu plānu sabiedrības informēšanai un izpratnes veidošanai par kiberdrošības jautājumiem | Pastāvīgi | KM, IEM (VP), IZM, AIM, CERT.LV | LIKTA, LIA, LFNA | Likumā par valsts budžetu kārtējam gadam paredzētie finanšu līdzekļi. | Paaugstināta sabiedrības izpratne par drošību internetā |
| 3.4. | Veicināt valsts un pašvaldību iestāžu darbinieku izpratni par drošu IKT lietošanu | Pastāvīgi | Visas valsts pārvaldes institūcijas, pašvaldības |  | Likumā par valsts budžetu kārtējam gadam paredzētie finanšu līdzekļi. | Paaugstināta valsts un pašvaldību darbinieku izpratne par drošu IKT lietošanu |
| 3.5. | Veicināt atbalstu Latvijas dalībai bērnu un jauniešu interešu izglītības pasākumos un sacensībās kiberdrošības jomā | Pastāvīgi | IZM | VARAM, pašvaldības | Likumā par valsts budžetu kārtējam gadam paredzētie finanšu līdzekļi. | Latvijas bērni un jaunieši katru gadu piedalās vismaz 1 interešu izglītības pasākumā un/vai sacensībās kiberdrošības jomā |

| 1. Rīcības virziens: **Starptautiskā sadarbība** | | | | | | |
| --- | --- | --- | --- | --- | --- | --- |
| **Nr.** | **Uzdevumi un galvenie pasākumi izvirzītā mērķa sasniegšanai** | **Izpildes termiņš** | **Atbildīgā institūcija** | **Iesaistītās institūcijas** | **Nepieciešamais finansējums (indikatīvi) un tā avoti** | **Sasniedzamais rezultāts un rezultatīvais rādītājs (ja iespējams)** |
| 4.1. | Latvijas interešu formulēšana un aizstāvēšana, iesaistīšanās starptautiskās sadarbības iniciatīvās un platformās, sadarbības stiprināšana ar Baltijas un Ziemeļeiropas reģiona valstīm un aktīva līdzdalība NATO un ES iniciatīvās, tai skaitā, atbalsta sniegšanai partnervalstu kiberdrošības spēju stiprināšanai. Aktīva līdzdalība formālas un neformālas sadarbības iniciatīvās un starptautisko organizāciju (ANO, EDSO) procesos | Pastāvīgi | ĀM, AIM | Visas valsts pārvaldes institūcijas | Likumā par valsts budžetu kārtējam gadam paredzētie finanšu līdzekļi. | Nodrošināta pastāvīga un efektīva iesaiste starptautiskajos procesos. Vismaz reizi gadā organizētas kiberdrošības ekspertu konsultācijas. Regulāra Latvijas pārstāvja dalība starptautiskās iniciatīvās un platformās. |
| 4.2. | Dalība starptautiskās kiberdrošības mācībās, kiberdrošības ekspertu un politikas veidotāju konsultācijās, NATO un ES drošības, aizsardzības un militārās sadarbības iniciatīvās un platformās | Pastāvīgi | AIM | ĀM, SM, IEM, CERT.LV, NBS | Likumā par valsts budžetu kārtējam gadam paredzētie finanšu līdzekļi. | Vismaz divreiz gadā Latvijas speciālistu dalība starptautiskās kiberdrošības mācībās |
| 4.3. | Turpināt esošās iniciatīvas un attīstīt starptautisko sadarbību kibernoziedzības mazināšanai. Sadarbība ar dažādām starptautiskām kibernoziedzības apkarošanas struktūrām | Pastāvīgi | IEM (VP) | ĀM | Likumā par valsts budžetu kārtējam gadam paredzētie finanšu līdzekļi. | Aktīva sadarbība kibernoziedzības mazināšanā ar dažādām kibernoziedzības apkarošanas struktūrām |
| 4.4. | Sniegt atbalstu Latvijas kiberdrošības jomas komersantiem sadarbības partneru meklējumos | Pastāvīgi | LIAA | CERT.LV | Likumā par valsts budžetu kārtējam gadam paredzētie finanšu līdzekļi. | Sniegts atbalsts sadarbības partneru meklējumos |
| 4.5. | Sadarbība ar starptautiskām kompānijām, kuras ir nozīmīgas Latvijas IT vidē | Pastāvīgi | AIM, ĀM | CERT.LV | Likumā par valsts budžetu kārtējam gadam paredzētie finanšu līdzekļi. | Izveidots sadarbības formāts ar vairākām starptautiskām kompānijām |
| 4.6. | Latvijas interešu formulēšana un aizstāvēšana ESAO Digitālās ekonomikas politikas komitejā un ESAO rekomendāciju digitālās politikas jomā ieviešanas koordinācija | Pastāvīgi | VARAM | AIM, CERT.LV, TM, DVI, LM, SM, SPRK, CSP | Likumā par valsts budžetu kārtējam gadam paredzētie finanšu līdzekļi. | Regulāra Latvijas pārstāvja dalība komitejā. Rekomendācijas iekļautas digitālās jomas politikas plānošanas un citos dokumentos |

| 1. Rīcības virziens: **Tiesiskums kibertelpā un kibernoziedzības mazināšana** | | | | | | |
| --- | --- | --- | --- | --- | --- | --- |
| **Nr.** | **Uzdevumi un galvenie pasākumi izvirzītā mērķa sasniegšanai** | **Izpildes termiņš** | **Atbildīgā institūcija** | **Iesaistītās institūcijas** | **Nepieciešamais finansējums (indikatīvi) un tā avoti** | **Sasniedzamais rezultāts un rezultatīvais rādītājs (ja iespējams)** |
| 5.1. | Attīstīt Valsts policijas un valsts drošības iestāžu spējas izmeklēt kiberdrošības incidentus, stiprināt valsts drošības iestāžu kapacitāti | Pastāvīgi | IEM (VP), TM, AIM |  | Likumā par valsts budžetu kārtējam gadam paredzētie finanšu līdzekļi. | Palielināta Valsts policijas un valsts drošības iestāžu ekspertīze, izmeklējot noziedzīgus nodarījumus pret IKT, īstenojot valsts iekšējās drošības uzraudzību un uzraugot kritisko infrastruktūru |
| 5.2. | Valsts policijas darbinieku, tiesnešu, prokuroru apmācības īstenošana | Pastāvīgi | TM, IEM (VP) |  | Likumā par valsts budžetu kārtējam gadam paredzētie finanšu līdzekļi. | Izstrādāts un īstenots Valsts policijas darbinieku, tiesnešu un prokuroru apmācības plāns |
| 5.3. | Palielināt interneta lietotāju identificēšanu, veicinot pāreju uz IPv6 valsts pārvaldē, tādējādi motivējot to darīt privātajam sektoram | 2020.g. 4.cet. | SM | VARAM | Likumā par valsts budžetu kārtējam gadam paredzētie finanšu līdzekļi, papildus valsts budžeta finansējums, ja šāda nepieciešamība tiks identificēta. | Uzlabota iespēja tiesībsargājošām iestādēm identificēt e-pakalpojuma vai informācijas resursa lietotājus |

Aizsardzības ministrs Raimonds Bergmanis

22.11.2018 11:00

1354

G. Mezītis

67335350

gatis.mezitis@mod.gov.lv